b"\n_START_ARTICLE_\nTaksonomija\n_START_PARAGRAPH_\nTaksonom\xc3\xadja (gr\xc5\xa1ko \xcf\x84\xce\xac\xcf\x87\xce\xb9\xcf\x82: t\xc3\xa1ksis red, razpored, ureditev + \xce\xbd\xcf\x8c\xce\xbc\xce\xbf\xcf\x82: n\xc3\xb3mos - zakon, zakonitost; latinsko taxo) oziroma (v biologiji) starej\xc5\xa1e ime sistem\xc3\xa1tika se lahko nana\xc5\xa1a na stopenjsko razvrstitev stvari oziroma na na\xc4\x8dela, ki podpirajo razvrstitev. Na podlagi kak\xc5\xa1nega taksonomskega sistema lahko razvrstimo prakti\xc4\x8dno vse - organske objekte, neorganske objekte, telesa, kraje, dogodke in podobno. _NEWLINE_Taksonomije ali taksonomske sheme so sestavljene iz taksonomskih enot (znane tudi kot taksoni) ali vrst stvari, ki so pogosto urejene v hierarhi\xc4\x8dni strukturi. Navadno so med seboj povezane v odnosih podrednosti in nadrednosti, ki jih imenujemo tudi odnosi star\xc5\xa1-otrok. V tovrstnem odnosu ima stvar, ki je v podrednem polo\xc5\xbeaju, po definiciji enake omejitve kot stvar v nadrednem polo\xc5\xbeaju, poleg tega pa \xc5\xa1e eno ali ve\xc4\x8d omejitev. Zgled: avto je podredje vozila. To pomeni, da je vsak avto tudi vozilo, vendar ni vsako vozilo avto. Potemtakem mora stvar izpolniti ve\xc4\x8d omejitev, da je avto, kot da je le vozilo. _NEWLINE_V matematiki je taksonomija drevesna zgradba za dano mno\xc5\xbeico objektov. Na vrhu te zgradbe je enojna razvrstitev - korenska to\xc4\x8dka, ki se nana\xc5\xa1a na vse objekte. To\xc4\x8dke pod korensko to\xc4\x8dko so bolj dolo\xc4\x8dene razvrstitev, ki se nana\xc5\xa1ajo na podmno\xc5\xbeice celotne mno\xc5\xbeice razdeljenih objektov. V von Linn\xc3\xa9jevi znanstveni razvrstitvi organizmov je koren organizem (ker se nana\xc5\xa1a na vsa \xc5\xbeiva bitja, je samo nazna\xc4\x8den in ni nedvoumno naveden). Pod njim so kraljestvo, deblo, (poddeblo), razred, red, dru\xc5\xbeina, rod in vrsta. Med temi razvrstitvami je velikokrat \xc5\xa1e ve\xc4\x8d drugih stopenj (npr. podrazred, nadred, poddru\xc5\xbeina, podvrsta, varieteta, itd.)._NEWLINE_Izvorno se je izraz taksonomija nana\xc5\xa1al na klasifikacijo \xc5\xbeivih organizmov (sedaj znana kot alfa taksonomija); dandanes pa izraz zajema veliko bolj \xc5\xa1iroko in splo\xc5\xa1no podro\xc4\x8dje in se nana\xc5\xa1a na klasifikacijo stvari, poleg tega pa tudi na na\xc4\x8dela, ki so osnova tovrstne klasifikacije. _NEWLINE_Skoraj vse \xe2\x80\x93 \xc5\xbeive stvari, ne\xc5\xbeive stvari, prostori, koncepti, dogodki, lastnosti in razmerja \xe2\x80\x93 lahko razvrstimo po neki taksonomski shemi. Kategorije Wikipedie ilustrirajo taksonomsko shemo._NEWLINE_Zelo pomembni podvrsti taksonomije v biologiji sta znanstvena razvrstitev in biolo\xc5\xa1ka sistematika._NEWLINE_V geografiji lahko na primer govorimo o geomorfologiji kot o taksonomiji kopenskih oblik._NEWLINE_Izraz taksonomija se lahko nana\xc5\xa1a tudi na sheme odnosov, ki niso v hierarhiji star\xc5\xa1-otrok, kot so mre\xc5\xbene strukture z drugimi tipi odnosov. Taksonomije lahko vklju\xc4\x8dujejo posamezne otroke z multi-star\xc5\xa1i, kot se lahko na primer \xc2\xbbavto\xc2\xab\xc2\xa0pojavi z obema star\xc5\xa1ema \xe2\x80\x93 \xc2\xbbvozilom\xc2\xab\xc2\xa0in \xc2\xbbjeklenim mehanizmom\xc2\xab: vendar pa nekaterim to pomeni edino, da je \xc2\xbbavto\xc2\xab\xc2\xa0del razli\xc4\x8dnih taksonomij._NEWLINE_Taksonomija je lahko tudi preprosta organizacija stvari v skupine ali celo abecedni seznam. Kljub temu je 'besedi\xc5\xa1\xc4\x8de' bolj primeren izraz za tak\xc5\xa1en seznam. V sedanji rabi \xc2\xbbKnowledge Management-a\xc2\xab, so taksonomije predstavljene kot manj obse\xc5\xbene ontologija (nauki o bitju), saj se ontologije nana\xc5\xa1ajo na ve\xc4\x8djo raznolikost odnosnih tipov._NEWLINE_Matemati\xc4\x8dno, je hierarhi\xc4\x8dna taksonomija drevesna struktura klasifikacije za dani niz objektov. Imenujemo jo tudi 'vsebinska hierarhija'. Na vrhu te strukture je ena sama klasifikacija, izvorni vozel, ki se nana\xc5\xa1a na vse objekte. Vozli pod tem izvorom so bolj dolo\xc4\x8dene klasifikacije, ki se nana\xc5\xa1ajo na podnize celotnih nizov razvr\xc5\xa1\xc4\x8denih objektov. Tako se na primer, v navadnih shemah znanstvenih klasifikacij organizmov izvor imenuje \xc2\xbborganizem\xc2\xab, ki mu sledijo vozli po taksonomskih redih: domena, kraljestvo, deblo, razred itd. Napredek sklepanja vodi od ob\xc4\x8de znanega do bolj specifi\xc4\x8dnega._NEWLINE_Nasprotno pa v kontekstu legalne terminologije, obstaja odprta miselno povezana taksonomija, ki se ozira samo na to\xc4\x8dno dolo\xc4\x8den kontekst. Na pravnem podro\xc4\x8dju je oblikovano uradno poro\xc4\x8dilo pravnih izrazov odprte zgradbe. Napredek sklepanja vodi od ob ob\xc4\x8de znanega do bolj specifi\xc4\x8dnega.\n_START_SECTION_\nTaksonomija in miselna taksonomija\n_START_PARAGRAPH_\nNekateri so oporekali, da \xc4\x8dlove\xc5\xa1ki um znanje naravno organizira v take sisteme, ta pogled temelji na Kantovi epistemologiji. Antropologi pravijo, da je taksonomija del kulturnega in sociolo\xc5\xa1kega sistema, ter slu\xc5\xbei razli\xc4\x8dnim socialnim funkcijam._NEWLINE_Najbolj znana \xc5\xa1tudija ljudske taksonomije je \xc5\xa1tudija \xc3\x89mile Durkheim, The Elementary Forms of Religious Life."